CELEX: E2011P0011
Language: sk
Date: 2011-08-29 00:00:00
Title: Žaloba Nórskeho kráľovstva z  29. augusta 2011 proti Dozornému orgánu EZVO (Vec E-11/11)

10.11.2011   
            
            
               SK
            
            
               Úradný vestník Európskej únie
            
            
               C 325/8
            
         Žaloba Nórskeho kráľovstva z 29. augusta 2011 proti Dozornému orgánu EZVO
   (Vec E-11/11)
   2011/C 325/04
   Nórske kráľovstvo, ktoré zastupujú Ketil BØE MOEN, právnik z úradu generálneho prokurátora a Beate GABRIELSEN, poradkyňa z oddelenia právnych záležitostí ministerstva zahraničných vecí, konajúci ako zástupcovia Nórskeho kráľovstva, podalo 29. augusta 2011 žalobu proti Dozornému orgánu EZVO.
   Žalobca žiada súd EZVO, aby:
   
               1.
            
            
               zrušil rozhodnutie Dozorného orgánu EZVO č. 205/11/COL z 29. júna 2011, ako aj
            
         
               2.
            
            
               nariadil Dozornému orgánu EZVO uhradiť súdne trovy.
            
         
      Právna a skutková podstata veci a právne odôvodnenie:
   
   
               —
            
            
               V rozhodnutí Dozorného úradu EZVO č. 205/11/COL z 29. júna 2011 bolo vyhlásené, že tri opatrenia stanovené v dodatočnej dohode, ktorú podpísali nórske orgány a spoločnosť Hurtigruten v roku 2009, predstavovali štátnu pomoc nezlučiteľnú s uplatňovaním Dohody o EHP v zmysle jej článku 61 ods. 1, keďže predstavujú nadmernú kompenzáciu za verejné služby.
            
         
               —
            
            
               Žalobca požaduje zrušenie napadnutého rozhodnutia.
            
         
               —
            
            
               Žalobca tvrdí okrem iného, že Dozorný orgán EZVO:
               
                           —
                        
                        
                           sa dopustil zjavne nesprávneho právneho a/alebo skutkového posúdenia tým, že vyhlásil príslušné opatrenia za štátnu pomoc v zmysle článku 61 ods. 1 Dohody o EHP,
                        
                     
                           —
                        
                        
                           sa dopustil zjavne nesprávneho právneho a/alebo skutkového posúdenia v súvislosti s článkom 59 ods. 2 Dohody o EHP,
                        
                     
                           —
                        
                        
                           porušil zásadu právnej istoty, keď prijal napadnuté rozhodnutie, a
                        
                     
                           —
                        
                        
                           neuviedol primerané odôvodnenie podľa článku 16 Dohody o dozore a súde, keď prijal napadnuté rozhodnutie.